En l'Europa de 1913 s'estava donant una forta expansió econòmica, a 
causa d'una forta industrialització i un creixement del comerç 
internacional. Però en altres parts del món aquesta prosperitat era 
desigual, i les economies de les diferents regions estaven en diferents 
etapes de desenvolupament. Tot i que les economies europees estaven ja 
força desenvolupades, les dels paisos americans i asiàtics es trobaven en 
plena expansió. 


Europa estava governada per nombroses monarquies, que mantenien 
aliances i rivalitats diplomàtiques. Els paisos europeus estaven fortament 
militaritzats i es preparaven per a un possible conflicte armat. La tensió 
entre les potències europees havia anat augmentant en els anys 
anteriors, i això va acabar desencadenant la Primera Guerra Mundial l'any 
seguent. 


En aquell moment, el govern espanyol estava liderat pel liberal José 
Canalejas. L'Estat estava governat per la monarquia d'Alfons XIII, amb el 
sistema polític conegut com a "Turnismo" amb el que el Partit 
Conservador i el Partit Liberal. Aquest sistema s'havia imposat gràcies al 
caciquisme i al cunerisme, que permetia als partits controlar els resultats 
de les eleccions i tornar-se en el poder. 


En el pla social, l'Estat es trobava en un moment de grans desigualtats. La 
majoria de la població vivia en zones rurals i estava sotmesa a condicions 
de vida precàries, amb una gran pobresa i una mortalitat infantil elevada. 
Aquesta situació va produir una immigració massiva a les ciutats 
industrials. En aquestes, la situació era diferent, però l'explosió 
demogràfica consequent va provocar una escassetat de treball. Això va 
generar una gran precarietat laboral i social per a les treballadores 
industrials, que es veien obligats a viure en barris pobres i insalubres. 


A escala catalana, el catalanisme polític estava en una fase de transició, 
passant de la Lliga Regionalista a la Mancomunitat de Catalunya, que 
seria creada l'any seguent. La Renaixença catalana també estava en plena 
efervescència, amb una forta defensa de la llengua i la cultura catalanes. 


Barcelona ja sobre passava el mig milió d'habitants (587.411 h en 1910), 
era un centre d'innovació i creativitat en molts camps, des de 
l'arquitectura modernista, que havia deixat una empremta notable en la 
ciutat amb obres com la Sagrada Família o la Casa Batlló, fins a la 
literatura, la música o el cinema. El modernisme català també estava en 
plena efervescència, amb artistes com Ramon Casas o Santiago Rusifiol. 
La ciutat era coneguda per la seva vida nocturna, amb una gran varietat 
d'opcions d'oci i cultura. 


Les noves tecnologies i la industrialització havien provocat canvis 
significatius en les formes de vida i de treball de les persones. Les 
tensions socials entre les classes treballadores i les elits s'havien anat 
intensificant a mesura que les treballadores anaven prenent consciència 
de la seva situació i reivindicaven millores en les seves condicions 
laborals, tot abraçant ideologies en expansió en aquell moment com van 
ser el nacionalisme, el comunisme o, en major grau a casa nostra, 
l'anarquisme. És en aquest marc que comencen a estendre's els ateneus, 
les cooperatives o les mutualitats i evidentment, els sindicats. 


La conflictivitat era creixent, després d'un convuls s. XIX amb les guerres 
Carlistes, les Bullangues, les revoltes de Quintes, la revolta del pà, etc, el 
segle XX no començaria massa diferent. Després de diverses vagues 
generals, l'esclat social arribaria de la mà d'una crida a lleves en 1909 on 
les barcelonines varen enfocar la seva ràbia en edificis clericals a qui 
responsavilitzaven de gran part de les seves misèries o de no ajudar a 
evitar-les en allò que es coneixeria com la "Setmana Tràgica". 

